钦定古今图书集成/明伦汇编/闺媛典/第002卷 > 宋尚宫女论语 > 《守节章第十二》
## 钦定古今图书集成/明伦汇编/闺媛典/第002卷 > 宋尚宫女论语 > 《守节章第十二》

“古来贤妇。九烈三贞。名标青史，传到而今。后生宜学，
初匪难行。第一守节，第二清贞。有女在室，莫出闺庭。
有客在户，莫露声音。不谈私语，不听淫音。黄昏来往，
秉烛擎灯。暗中出入，非女之经。一行有失，百行无成。
夫妻结发，义重千金。若有不幸，中路先倾。三年重服，
守志坚心。保家持业，整顿坟茔。殷勤训后，存殁光荣。”
此篇《论语》内范仪刑，后人依此，女德昭明。幼年切记，
不可朦胧，若依此言，享福无穷。